----- Original Message ----- 
From: Rigmor Korsgaard 
To: Lone Degn Eriksen 
Sent: Tuesday, May 17, 2011 12:18 PM
Subject: Aktindsigt - Studstrup

Kære Lone Degn Eriksen

Jeg beklager, at filen med notatet til Teknisk Udvalg ikke var vedhæftet i min sidste mail til dig. Det var en absolut utilsigtet fejl, som jeg meget beklager. Notatet vedlægges her.
(See attached file: Notat om Studstrup.doc)

Der er gennemført en række udbud af arbejder med de i alt 58 busanlæg, som skal udføres inden den nye trafikplan træder i kraft. Arbejderne har været udbudt i "klumper", hver med et mindre antal anlæg indenfor et samlet geografisk område af kommunen. Ny endestation i Studstrup har i udbuddet været klumpet sammen med en tilsvarende ny endestation i Hjortshøj. Der er jf. vedlagte givet et samlet bud på opgaven på 800.000 kr. Næstbilligste bud på denne opgave lød til orientering på 1.055.585 kr. 
(See attached file: 4437_001.pdf)

Entreprisen omfatter alene anlæg af underlag, asfalt, fliser, kantsten, m.v., samt etablering af en sandpude som underlag til et chaufføropholdshus samt fremføring af vand, el og kloak hertil. Udgifterne til selve opholdshusene indgår ikke i de gennemførte udbud, idet en del huse bliver omplaceringer af eksisterende huse, mens andre huse bliver nyindkøbt. Det kan oplyses at et nyt chaufføropholdshus alt efter størrelse koster omkring 300.000 kr.

Vedrørende aktindsigt vil jeg gøre opmærksom på, at jf. Lov om offentlighed i forvaltningen omfatter retten til aktindsigt: 
· alle dokumenter, der vedrører sagen, herunder genparter af de skrivelser, der er udgået fra myndigheden, når skrivelserne må antages at være kommet frem til adressaten, og 
· indførelser i journaler, registre og andre fortegnelser vedrørende den pågældende sags dokumenter.

I loven specificeres bl.a. følgende undtagelse:
Retten til aktindsigt omfatter ikke en myndigheds interne arbejdsdokumenter. Som arbejdsdokumenter anses 
· dokumenter, der udarbejdes af en myndighed til eget brug 
· brevveksling mellem forskellige enheder inden for samme myndighed 
· brevveksling mellem en kommunalbestyrelse og dennes udvalg, afdelinger og andre organer eller mellem disse organer indbyrdes.

På dansk betyder bestemmelserne, at det man kan få aktindsigt i, primært er korrespondance mellem myndigheder eller mellem myndighed og borgere, samt beslutningsoplæg til det politiske niveau. Herudover kan man få aktindsigt i eventuelle journaliserede dokumenter, som ikke er interne arbejdsdokumenter. Løbende arbejdspapirer - som generelt ikke journaliseres - gives der ikke aktindsigt i. Med udgangspunkt i offentlighedsloven er der som tidligere nævnt ikke noget at sende, da det er oplysninger fra løbende arbejdsprocesser, du ønsker indsigt i. 

Som tidligere nævnt har Midttrafik ikke været inddraget i overvejelserne vedrørende betjening af Studstrup, idet al planlægning er foregået internt i Trafik og Veje i Aarhus Kommune. I praksis foregår køreplanlægningen af bybusserne i Aarhus ved at medarbejdere i Aarhus Kommune har adgang til at lægge køreplandata direkte ind i Midttrafiks køreplansystem. Planlægning af vejanlæg til bustrafik foregår ligeledes internt i Aarhus Kommune. Der sker således ingen udveksling af dokumenter eller øvrig korrespondance mellem Midttrafik og Aarhus Kommune i forbindelse med den konkrete køreplanlægning og planlægning af vejanlæg. 

Du ønsker indsigt i "økonomiske beregninger om omlægning af busruten og holdeplads - hvad koster den løsing, man har indstillet i forhold til andre alternative løsninger". Det kan oplyses at det, der har været arbejdet med, er optimering af busdriften. Det er her de helt store løbende udgifter ligger. En éngangsudgift til et anlæg kan relativt hurtigt tjenes ind, hvis driften dermed kan optimeres. 

Optimering af busdriften sker gennem en minimering af det antal busser, der er nødvendigt til at udfylde en køreplan med den fastlagte frekvens, samt minimering af køreplantid. I planlægningsfasen er det ikke muligt at beregne den afledte økonomi konkret for hvert enkelt køreplanudkast, da der i den efterfølgende kontraktlige afregning for busdrift indgår en række forskellige parametre, som ikke knyttes op på kørslen på den enkelte linje. Afgørende for den endelige kontraktafregning er især det samlede antal af kontraktbusser og køreplantiden. I forhold til disse to parametre anvendes der i planlægningsfasen nøgletalsberegninger. Det kan oplyses at den gennemsnitlige afregningspris pr. times kørsel i køreplanen ligger omkring 800 kr.

I forhold til Studstrup er der blevet udført et planlægningsarbejde med henblik på at udarbejde koordinerede køreplaner for de to kommende buslinjer 17 og 20, idet det med trafikplanen er besluttet, at de to buslinjer tilsammen skal betjene en fællesstrækning med jævn drift. Det er noget af et puslespil, at få en sådan plan til at gå op. I løbet af planlægningsprocessen blev det klart, at en optimering af ressourceanvendelsen kun kunne lade sig gøre, hvis ophold på linje 17 primært finder sted i Studstrup. Skulle køreplanen for linje 17 tilrettelægges sådan, at ophold i stedet primært skulle finde sted på Langenæs, ville der samlet set skulle anvendes flere busser til opfyldelse af det samme antal køreplanture. Med andre ord ville planen generere mere spildtid og højere driftsudgifter.

Der vedlægges som ønsket komplette aktlister fra de to sager i vores journalsystem, hvor spørgsmålet om busbetjening af Studstrup behandles. 
· I sag VEJ/06/00184 "Henvendelser omkring kollektiv trafik - køreplaner og linjenet" drejer det sig om flg. aktnumre: 150, 152, 196, 199, 200, 201, 202, 203, 204, 206, 207, 208, 209, 210, 213, 214, 215, 216 og 217. Denne besvarelse er akt nr. 216. 
· I sag TOV/11/0008 "Kollektiv trafik: 10-dages forespørgsler og forespørgslet stilet til Rådmanden" drejer det sig om flg. aktnumre: 41, 42 og 43.
(See attached file: Dokumentoversigt VEJ-06-00184.pdf)(See attached file: Dokumentoversigt TOV-11-00008.pdf)

Til orientering har Byrådet på mødet den 11. maj vedtaget at bevilge penge til bl.a. udførelse af busanlæg i forbindelse med den kollektive trafikplan - herunder ny endestation i Studstrup. Byrådet ønskede dog en efterfølgende redegørelse og orientering om anlægsindstillingen i Teknisk Udvalg. 

Byrådet ønskede i den forbindelse specifikt at give borgere fra Studstrup mulighed for at søge foretræde for Teknisk Udvalg omkring løsningsmuligheder for busbetjeningen i Studstrup. Eventuelle anlægsomkostninger i Studstrup skal dog kunne holdes indenfor den nu afsatte bevilling. 

Det forventes at sagen behandles i Teknisk Udvalg på mødet mandag den 23. maj. For at få foretræde, skal man kontakte Byrådsservice på byraadsservice@ba.aarhus.dk eller tlf. 8940 2250.


Med venlig hilsen 
Rigmor Korsgaard 
Afdelingsleder, Kollektiv Trafik

Trafik og Veje | Teknik og Miljø | Aarhus Kommune 
Grøndalsvej 1 | 8260 Viby J 
Tlf. 8940 1040 | mobil 2920 8946
Mail rko@aarhus.dk 

	
	
"Lone Degn Eriksen" <lonedegneriksen@mail.dk> 
11-05-2011 22:56
	

To: "Lone Degn Eriksen" <lonedegneriksen@mail.dk>, "Rigmor Korsgaard" <rko@aarhus.dk>
cc: <maagenogsvalen@gmail.com>, "Nanna Eriksen" <nak@aarhus.dk>, "poul Bechager Pedersen" <poul@studstrup.dk>, <anja_moses@hotmail.com>, <raadmand@mtm.aarhus.dk>
Subject: Re: Kvittering for modtagne henvendelser samt anmodning aktindsigt



Kære Rigmor Korsgård.

Jeg skal beklage, at jeg skrev, at vi endnu ikke har modtaget tegningerne. Jeg fandt dem i min mailboks (hvor jeg ikke kiggede, fordi jeg udtrykkelig havde bedt om at få dem sendt på min postadresse. I behøver naturligvis ikke genfremsende dem.

Mvh Lone Degn Eriksen
Formand Grundejerforeningen Mågen og Svalen


----- Original Message ----- 
From: Lone Degn Eriksen 
To: Rigmor Korsgaard 
Cc: maagenogsvalen@gmail.com ; Nanna Eriksen ; poul Bechager Pedersen ; anja_moses@hotmail.com ; raadmand@mtm.aarhus.dk 
Sent: Wednesday, May 11, 2011 10:50 PM
Subject: Re: Kvittering for modtagne henvendelser samt anmodning aktindsigt

Kære Rigmor Korsgaard.

Tak for din mail. Du har ikke vedhæftet den redegørelse til Teknisk Udvalg, som du skrev, at du vedhæftede. Mødet i Teknisk Udvalg blev afholdt den 02. maj. Da vi ikke har nået at få og læse redegørelsen, har vi heller ikke haft mulighed for at komme med evt. supplerende bemærkninger. Det finder jeg uheldigt.

Vi har derfor endnu ikke fået aktindsigt i nogen dokumenter - hverken redegørelsen eller andet materiale. Projekttegninger, som du skriver sendes til os, har vi heller ikke modtaget endnu. Du skriver i din mail af 28. april at etableringen af anlægget er udbudt. Var licitationen ikke allerede afholdt den 28/4 ? Der var en, der bød og fik opgaven til en pris af ca. 800.000 har jeg hørt fra Borgerforeningen, og man vidste i øvrigt ikke om en repræsentant fra borgerforeningen måtte være til stede under en offentlig liciation ?

Jeg kan ikke forstå, at du skriver, at de eneste sagsakter, der foreligger om busbetjeningen i Studstrup herudover er de mails, kommunen har modtaget fra borgere og Borgerforeningen, når du ovenover skriver, at Aarhus Kommune har forestået al planlægning af såvel vejanlæg som buskørsel.

Vi ønsker fortsat aktindsigt i alt materiale om omlægning af bussen i Studstrup, både vedrørende omlægning af den nuv. linje 56´s rute og forslaget om en ny holdeplads. Vi ønsker stadig aktindsigt i det materiale, Århus Kommune har sendt til Midttrafik om linje 56 og etablering af ny holdeplads. Århus Kommune indgår vel ikke en aftale med Midttrafik mundtligt ? Vi ønsker indsigt i de økonomiske beregninger om omlægning af busruten og holdeplads - hvad koster den løsning, man har indstillet i forhold til andre alternative løsninger ? Det eneste vi ikke behøver at få aktindsigt i, er de e-mails hhv. Borgerforeningen og Grundejerforeningen Mågen og Svalen har sendt og jeres kvitteringer herpå. Såfremt kommunen har modtaget mails fra enkeltpersoner herudover, ønsker vi at modtage kopi af disse. Jeg vil samtidig bede om at få tilsendt en komplet aktliste fra jeres journalssystem over den/de journalsager, hvor spørgsmålet om omlægning af busrute i Studstrup og forslag om ny endestation behandles.

Samtidig vil jeg på vegne af Grundejerforeningen Mågen og Svalen give udtryk for vores forundring over, at de berørte grundejere stadig ikke er blevet hørt.

Med venlig hilsen

Lone Degn Eriksen
formand Grundejerforeningen Mågen og Svalen 

